kardosdrur/scandi-wiki huggingface dataset:
Antarktispetrell

Antarktispetrell, Thalassoica antarctica, er ein petrell i stormfuglfamilien som lever ved kystar og til havs, sirkumpolart nær eller på kysten av Antarktika, hekkar òg opptil 250 kilometer inne på kontinentet. Han er særs talrik med meir enn 10 millionar fuglar, og er mest vanleg i Rosshavet. Antarktispetrell er monotypisk i slekta Thalassoica, og ein medlem av den naturlege gruppa havhestar.

Denne arten har mørkebrunt hovud, rygg og frampart av overvenger og har eit mørkt endeband på en elles kvit hale. Undersida er kvit. Dette er ein kraftig bygd, mellomstor sjøfugl, ca. 45 cm i kroppslengd og 650 gram i kroppsmasse.

Dei plukkar føda frå havoverflata, først og fremst kril, blekksprut og småfisk. 

Hekkekoloniane ligg på småøyar ved kysten i isfrie område, og inkluderer òg Shackleton Range og Theronfjella. Egglegging skjer i perioden slutten av november til første dagar av desember, tida frå egglegging til ungen er flygedyktig er ca. 3 månader. 

Verdspopulasjonen var estimert til mellom 10 og 20 millionar individ i 2004, og er stabil. Av dette finst ca. 7,8 millionar innanfor Ross Dependency.

Kjelder 

 Barrie Heather og Hugh Robertson, The Field Guide to the Birds of New Zealand (revised edition), Viking, 2005
 BirdLife International (2012) Species factsheet: Thalassoica antarctica . Henta frå http://www.birdlife.org den 19. juni 2012.

Referansar

Bakgrunnsstoff 
 Videoar, bilete og lydopptak av antarktispetrellar hos Internet Bird Collection

Stormfuglfamilien
Örekilsälven

Örekilsälven (eller Kvistrumsån) er ei elv i Dalsland og Bohuslän i Sverige. Ho er rundt 70 kilometer lang, med eit nedslagsfelt på 1 340,2 km². Elva munnar ut i Saltkällefjorden i den indre delen av Gullmarn. Den største sideelva er Munkedalsälven (nedslagsfelt 612,7 km²), som kjem inn frå aust ved Munkedal, rundt 5 km før Örekilsälven munnar ut i havet ved Munkedals Hamn. Nedslagsfeltet har relativt få innsjøar. Den største er Kärnsjön, rundt 5 km nord for Munkedal.

Kjelder

Denne artikkelen bygger på «Örekilsälven» frå ,  den 19. juni 2012.  
 

Elvar i Sverige
Västra Götalands län
Fijipetrell

Fijipetrell (Pseudobulweria macgillivrayi) er ein liten, mørk petrell i stormfuglfamilien, med ekstremt liten populasjon. Han var tidlegare rekna som medlem av slekta Pterodroma og ber det alternative vitskaplege namnet Pterodroma macgillivrayi.

Denne fuglen er ca. 29 cm, med vengespenn på 73 cm, og kroppsmassen er målt til 120-145 gram. Han er einsfarga mørk sjokoladebrun, har mørke auge, nebb og føter med lyseblå flekker på symjehuda. Nebbet er relativt kraftig og vengene lange. Fijipetrellar kan sjåast i farvatna rundt Gau Island, Fiji, men ein trur dei spreiier seg til pelagiske farvatn langt frå øya.

Fijipetrellen var opphavleg kjent frå eit eksemplar av ein ungfugl funne i 1855 på Gau Island etter at ein forskar tok prøven med til British Museum i London. Eksemplaret vart gjenoppdaga i 1983, etter det er det komme ytterlegare sju registreringar, som inkluderte fanging og fotografering av eit vaksent individ i april 1984. 

I august 2007 vart ein fersk hudprøve av ein skadt fijipetrell, som seinare døydde, gjort tilgjengeleg for studium på Fiji.

I mai 2009 vart dei første bileta av fuglen på havet tatt ca. 25 nautiske mil sør for Gau Island. 

Denne arten er klassifisert som kritisk truga, fordi alle observasjonane som til saman er gjort er frå ein liten populasjon på mindre enn 50 individ, og populasjonen er avgrensa til eit svært lite hekkeområde.

Kjelder 
 Denne artikkelen byggjer på «Fiji Petrel» frå , den 20. juni 2012
 Hadoram Shirihai, Pym T., Kretzschmar J., Moce K., Taukei A. og Watling D. First observations of Fiji Petrel Pseudobulweria macgillivrayi at sea: off Gau Island, Fiji, in May 2009  Bull. B.O.C. 2009 129(3) Henta 20. juni 2012

Referansar

Bakgrunnsstoff 
BirdLife International (2012) Species factsheet: Pseudobulweria macgillivrayi. Henta frå http://www.birdlife.org den 20. juni 2012. 
 NatureFiji-MareqetiViti  Pseudobulweria macgillivrayi  Henta 20. juni 2012

Stormfuglfamilien
Emån

Emån er ei elv sør i Sverige, som spring ut nord for Bodafors i åslandskapet i Småland og renn kring 220 kilometer til Austersjøen like sør for Oskarshamn.

Emån er ei populær elv for kanopadling. Det er meir enn 30 forskjellige fiskeartar i elva. Av stader langs elva finn ein Holsbybrunn, Kvillsfors, Målilla og Högsby.

Kjelder 
Denne artikkelen bygger på «Emån» frå ,  den 20. juni 2012.  

Småland
Elvar i Sverige
Steinnype

Steinnype eller klunger (Rosa canina) er ei plante i rosefamilien. Ho er ein 1,5–5 m høg klatrande busk med kraftige seglkrumma tornar og 1–2 cm lange nyper. Det veks ofte fleire planter saman, som rosekratt, kjerr eller klunger. Blomsten er kvitaktig eller rosafarga, og blir til vanleg kalla nyperose. 

Steinnypa er lyskrevande, men toler vind og er eigna til mellomtørr, leirete jord, såvel som kalkrik sandjord, medan ho er ueigna til fattig sur jord. Planta dannar rotutløparar og veks raskt. Greinene dannar lange ranker som kan klatre høgt i nabotrea. Rosa toler beskjering. Ho blomstrar i juni-juli. Dei modne nypene er fuglemat om hausten. Steinnypa er veleigna til kantplanting i vilt- og leplantingar og skogbryn.

Planta kan finnast over store delar av verda, men veks helst på tørre stader. I Noreg er ho funnen langs kysten frå Akershus i sør til Trøndelag i nord.

Kjelder

 Træer og buske til skovbryn, læhegn og vildtplantninger

Bakgrunnsstoff 

Buskar
Rosefamilien
Viltveksande plantar i Noreg
Hornulke

Hornulke (Myoxocephalus quadricornis, l. Triglopsis quadricornis) er ein fiskeart i ulkefamilien.

Leveområde
Hornulke finst i arktiske kyststrok og indre delar av Austersjøen. I tillegg finst det nokre isolerte bestandar i ferskvatn i Noreg, Sverige, Finland, Russland og Nord-Amerika. I Noreg er fisken påvist i to innsjøar: Mjøsa og Store Le. Ein reknar med at den flekkvise utbreiinga av arten i ferskvatn kjem av at dei levde i israndsjøar under siste istid.

Skildring 

Hornulke har eit breitt og flatt hovud, med fleire piggar på gjellelokka. Individ som lever i ferskvatn manglar dei fire framtredande beinknutane på hovudet.
Dei største individa blir opptil 60 cm.

Kjelder
Myoxocephalus quadricornis ved artsportalen.no

Denne artikkelen bygger på «Hornulke» frå ,  den 21. juni 2012.

Bakgrunnsstoff 
FishBase: Myoxocephalus quadricornis
 

Ulkefisk
Zhejiang Geely Holding Group

Zhejiang Geely Holding Group (kinesisk 吉利汽車, tradisjonell kinesisk 吉利汽车) er eit kinesisk føretak som produserer bilar og motorsyklar. Føretaket eig mellom anna Volvo personvagnar.

Bakgrunnsstoff

Kinesiske føretak
Kinesiske bilprodusentar
Rapadalen

Rapadalen (samisk Ráhpavágge) er ein 35 km lang dal i Sverige og den største i Sarek nasjonalpark i Lappland. Rapaälven renn gjennom dalen, som er omgjeven av bratte fjell.

Kjelder

Denne artikkelen bygger på «Rapa Valley» frå ,  den 22. juni 2012. 
 oppgav desse kjeldene:

Dalar i Sverige
Sarek nasjonalpark
Döda fallet

Döda fallet er eit tørrlagd stryk i Ragunda kommun aust i Jämtland i Sverige.

Indalsälven rann tidlegare gjennom den 25 km lange Ragundasjön, og så like ut i eit høgt stryk som då vart kalla Gedungsen eller Storforsen. Det var eit av dei mest imponerande fossefalla i Sverige med eit samla fall på 35 meter og ei stor vassføring. 

På 1700-talet vart det vanleg med tømmerfløyting i området, men Storforsen var eit stort hinder der tømmeret vart skadd eller øydelagd. Magnus Huss, òg kjend som Vildhussen, starta derfor i 1793 ein kanal for å gå om fossen. I løpet av dei neste åra vart kanalen bygd. Kanalen vart grave ut i laus sand og grus, avsetninga frå isbrear, og sanden fall stadig attende i kanalen. For å få vaska bort sanden, demde dei opp ei lita elv i nærleiken, og kvar gong dei opna demninga, vaska vatnet med seg sanden. Vårflaumen 1796 var derimot uvanleg stor, og vatnet grov med seg det lause elvefaret, som raskt vart erodert. Dette førte til at heile Ragundasjön vart tømd for vatn på berre fire timar natt til 7. juni 1796 og ei 15 meter høg flodbølgje vaska nedover elva. Dette førte til store skadar nedover i elva, men ingen mista livet. Alle sedimenta som vart vaska bort enda opp ved utløpet til Indalsälven og Sundsvall-Härnösand lufthamn vart sidan bygd på desse avsetningane. 

Den tørrlagde Storforsen vert i dag kalla Döda fallet og er i dag eit naturreservat og ein av dei store turistmåla i kommunen. Kvart år vert det halde eit spel til minne om det som skjedde våren 1796.

Kjelder 
Denne artikkelen bygger på «Döda Fallet» frå ,  den 22. juni 2012. 
 oppgav desse kjeldene:

Jämtlands län
Fossar i Sverige
Naturreservat i Sverige
Kaare Strøm (1915–1982)

Kaare Strøm () var ein norsk friidrettsutøvar og apotekar. Han tevla både i tresteghopp og lengdehopp. Tre gongar gjekk han til topps i øvingar i noregsmeisterskap; to gull kom i tresteggropa og eitt i lengdegropa. Strøm var fødd i Stavanger og voks opp i Arendal, der han sidan var busett. Far hans var apotekar i byen, og Strøm tok i si tid over praksisen. Han var medlem av IK Grane.

Aktiv 
Strøm kom på sølvplass i tresteghopp både under NM 1934 og NM 1935, begge gongane vart Eugen Haugland noregsmeister. I 1938 vart Strøm noregsmeister i øvinga, ein prestasjon han gjentok året etter. Same året, i august 1939, sette han europarekord i trestehopp på Bislett stadion. Hoppet målte 15,49 meter, og var ein centimeter lengre enn finske Vilho Tuulos sin gamle rekord. Strøm hoppa heile 15,82 m i september 1939 i Göteborg, men vinden målte i kring 8 m/s og det vart såleis ikkje godkjent som rekord.

Strøms personlege rekord i lengdehopp på 7,46 m sette han på Bislett i september 1937. Han tok sølvmedaljen i lengdehopp under NM 1938, bak Nils Uhlin Hansen. Under NM 1939 gjekk han til topps både i tresteg og i lengde, i lengdehopptevlinga vann han gull framom Hansen og Haugland.

Også etter andre verdskrigen deltok Strøm i friidrettstevlingar. Han kom på bronseplass i tresteg i NM 1947, og erobra sølvet i same øvinga i NM 1949, bak Rune Nilsen.
 
Strøms 15,49 m var norsk rekord i tresteghopp til Odd Bergh hoppa 15,63 m i 1962.

Kjelder 
 Denne artikkelen bygger på «Kaare Strøm (athlete)» frå , den 22. juni 2012. 
 

Norske lengdehopparar
Norske tresteghopparar
Noregsmeistrar i friidrett
Folk frå Arendal
The Harry Potter Lexicon

The Harry Potter Lexicon er ein nettstad laga av ein ihuga tilhengar av Harry Potter-serien, Steve Vander Ark, og er ein Harry Potter-encyklopedi. Sida inneheld m.a. informasjon om karakterar, trylleformlar, stadar og eliksirar. Det er også analysar av detaljar i serien, mellom anna magi.

Kjelder

Denne artikkelen bygger på «The Harry Potter Lexicon» frå ,  den 22. juni 2012.

Bakgrunnsstoff
 

Harry Potter-nettstader
Trollhättanfalla

Trollhättefalla er ein foss- og strykstrekning i Göta älv i Sverige. Falla byrjar ved Malgöbrua i det sentrale Trollhättan, og har ei samla fallhøgd på 32 meter, noko som utgjer mesteparten av den totale høgdeskilnaden på 44 meter mellom Vänern og Kattegat. Då elva enno var uregulert var vassføringa i falla 900 m³/s, og falla strekte seg ned til Olidehålan, der den nedste delen vart kalla Helvetesfallet.

I dag følgjer elva det opphavlege løpet sitt gjennom falla berre ved spesielle høve, for å regulere vasstanden i Vänern eller som ein turistattraksjon, til dømes under «Fallens dagar» som blir arrangert kvart år den tredje fredagen i juli. Vassføringa er då rundt 300 m³/s.

Den attverande vassføringa utnyttast til energiproduksjon i dei to kraftverka Hojum og Olidan på austsida av elva. Allereie rundt hundreårsskiftet vart ein del av vasskrafta nytta i samband med småindustri på den austre elvebreidda. 

Trollhättefalla har gjennom hundreåra fascinert vitjande og turistar frå fjern og nær, og er i dag ein av dei fremste turistattraksjonane i Vest-Sverige.

Kjelder
Denne artikkelen bygger på «Trollhättanfallene» frå ,  den 23. juni 2012. 
 oppgav desse kjeldene:

Västra Götalands län
Fossar i Sverige
Vladimir Krutov

Vladimir Jevgenjevitsj Krutov () var ein russisk ishockeyspelar frå Moskva.

Krutov var frå 1980 til 1989 venstreving i angrepsrekka på det sovjetiske landslaget i ishockey og åra 1977-89 på klubblaget CSKA Moskva. Han vart olympisk meister to gongar og vann seks verdsmeisterskap med Sovjetunionen i tida 1981-89. Krutov utgjorde saman med Igor Larionov og Sergej Makarov førsterekka på det sovjetiske landslaget, kalla KLM-rekka.

Frå 1989 til -90 spela Krutov på Vancouver Canucks, deretter 1990-92 på Zürcher SC i Sveits og sidan på svenske Östersunds IK 1992-95 og Brunflo IK 1995-96.

Han døydde 6. juni 2012 på eit sjukehus i Moskva av indre blødningar og leversvikt som følgje av ein bilulykke 4. juni 2012.

OL-medaljar
1984  Sarajevo - gull i ishockey med Sovjetunionen 
1988  Calgary - gull i ishockey med Sovjetunionen 
1980  Lake Placid - sølv i ishockey med Sovjetunionen

Kjelder
Denne artikkelen bygger på «Vladimir Krutov» frå ,  den 23. juni 2012.  
 

Sovjetiske ishockeyspelarar
Russiske ishockeyspelarar
Olympiske medaljevinnarar i ishockey
Olympiske meistrar for Sovjetunionen
Olympiske sølvmedaljevinnarar for Sovjetunionen
Medaljevinnarar under vinter-OL 1980
Sovjetiske deltakarar under vinter-OL 1980
Ishockeyspelarar under vinter-OL 1980
Medaljevinnarar under vinter-OL 1984
Sovjetiske deltakarar under vinter-OL 1984
Ishockeyspelarar under vinter-OL 1984
Medaljevinnarar under vinter-OL 1988
Sovjetiske deltakarar under vinter-OL 1988
Ishockeyspelarar under vinter-OL 1988
Døde i trafikkulukker
Folk frå Moskva
Berliet

Berliet er ein tidlegare fransk bilprodusent. Føretaket vart stifta av Marius Berliet i 1901. Fram til 1939 produserte Berliet for det meste luksusbilar, men frå 1946 vart lastebilar hovudproduktet. I 1967 vart Berliet kjøpt av Citroën og i 1975 vart føretaket overteke av Renault. I 1978 vart Berliet lagt saman med Saviem og i 1979 vart namnet endra til Renault Véhicules Industriels (no Renault Trucks) og etter 1980 vart ikkje Berliet-namnet nytta.

Galleri

Tidlegare lastebilprodusentar
Tidlegare franske føretak
Tidlegare bilprodusentar
Renault Trucks

Renault Trucks er ein fransk lastebil- og varebilprodusent. Føretaket vart stifta i 1978, då Saviem og Berliet (som var eigd av Renault) gjekk saman til Renault Véhicules Industriels (RVI). I 2001 vart føretaket kjøpt av Aktiebolaget Volvo‎ og namnet vart endra til Renault Trucks. Renault eig i sin tur ein del av Aktiebolaget Volvo.

Historie 
Renault vart stifta av Louis Renault i 1898 for å produsera bilar. Dei fyrste lastebilar og bussane vart produserte i 1906. Den fyrste lastebilen hadde ein tosylindra motor med eit slagvolum på 1,9 liter og effekt på 10 hk. Nyttelasten var på eit tonn. I 1909 kom det ein ny modell, med ein firesylindra motor og ein nyttelast på 3 tonn. Det kom òg ein større modell, med ein firesylindra motor med eit slagvolum på 6.1 liter og ei nyttelast på 5 tonn. Girkassen hadde fire hastigheiter og det var kjedeoverføring frå girkassen til drivhjula.

Kjelder

Bakgrunnsstoff

Lastebilprodusentar
Franske føretak
Marco Tardelli

Marco Tardelli, () er ein italiensk tidlegare fotballspelar og seinare trenar. Han var ein av dei sentrale spelarane på Italia sitt lag som vann VM-gull under VM i fotball 1982. Tardelli skåra mellom anna eitt av måla i finalen mot Vest-Tyskland. Gjennom ti års spel på Juventus var han med å vinne alle dei tre store cupane i europeisk fotball. Tardelli var ein drivande midtbanespelar som deltok både offensivt og defensivt. Etter si tid som aktiv har Tardelli arbeidd som trenar, mellom anna for det italienske U21-laget.

Klubbspel
Tardelli debuterte i 1972 i Pisa SC i Serie C og spela sidan i Serie B-klubben AC Como. I 1975 fekk han kontrakt med Juventus, der han hadde sine beste år som fotballspelar. Han vart fleire gongar italiensk serie- og cupmeister og var med å vinne høvesvis UEFA-cupen i 1977, Cupvinnarcupen i 1984 og Europacupen i 1985.

Etter ti år, 259 kampar og 34 mål, flytta Tardelli i 1985 frå Juventus for spel i Inter. Han spela to sesongar i Inter, før han avslutta som profesonell fotballspelar med ein sesong i FC St. Gallen i Sveits.

Landslagspel
År 1976 debuterte Tardelli for Italia under Enzo Bearzot mot Portugal. To år seinare var han med i Italias VM-lag som kom på fjerdeplassen under VM i Argentina. I 1980 var Tardelli med på laget som vart EM-firar på heimebane. 

Hans store stund på landslaget kom under VM 1982, då han var ein nøkkelspelar på det Italia som vann landets tredje VM-tittel. Tardelli vart på sett og vis matchvinnar då han i andre omgangen la på til 2-0, kampen enda med 3-1 til Italia over Vest-Tyskland. Langskotet hans utløyste vill glede; Tardelli sprang mot den italienske innbytarbenken bankande mot brystkassa og skreik «mål!, mål!». Han i  spela sin 81. og siste landskamp mot Noreg hausten 1985, ein kamp som overraskande enda med norsk siger 2-1. Tardelli var med i VM-tropppa 1986, men spela ikkje i meisterskapen.

Trenar
Tardelli har mellom anna vore trenar for AC Cesena, Italias U21-landslag, Inter og AS Bari. I 2000 leia han U21-landslaget til siger i den europeiske meisterskapen for ungdomslag. Han var ein kort periode landslagtrenar for Egypt. I 2008 vart han assistenten til landslagstrenar Giovanni Trapattoni for Irland.

Merittar
VM-gull i 1982
Vinnar av Europacupen 1985 med Juventus
Vinnar av Cupvinnarcupen 1984 med Juventus
Vinnar av UEFA-cupen 1977 med Juventus
Italiensk seriemeister 1977, 1978, 1981, 1982 og 1984 med Juventus
Italiensk cupmeister 1979 og 1983 med Juventus

Kjelder

Denne artikkelen bygger på «Marco Tardelli» frå ,  den 24. juni 2012.  

Italienske fotballspelarar
Italienske fotballtrenarar
Como-spelarar
Inter-spelarar
Juventus-spelarar
Pisa-spelarar
St. Gallen-spelarar
Spelarar i Fotball-VM 1978
Spelarar i Fotball-EM 1980
Spelarar i Fotball-VM 1982
Spelarar i Fotball-VM 1986
Italienske deltakarar under sommar-OL 2000
Fotballspelarar under sommar-OL 2000
Dzo

Dzo (tibetansk མཛོ་ mdzo) er ei kryssing av jak og tamkveg (sebukveg eller mongolsk kveg). Ordet «dzo» viser til eit hanndyr, medan hodyr blir kalla dzomo eller zhom. Det tibetanske namnet kan også transkriberast som «zho» og «zo«. Det mongolske ordet er khainag (хайнаг). 

Dzoar kan vera fleire ulike fargar, som kvite, grå, blakke eller brune eller svarte med kvite flekkar. Hodyr er fruktbare, medan hanndyr er sterile. Hybridstyrke gjer at dzoar er større og sterkare enn både jak og tamfe.
I både Mongolia og Tibet meiner ein også at dei gjev meir kjøt og mjølk enn opphavsdyra. Dzoar skil seg frå kveg ved at dei klarer seg godt i høge område, som jakar, men dei har betre lynne enn jakar. Ein bruker dei som trekk-, pakk- og ridedyr, til kjøt og mjølk.

Dzomo kan kryssast tilbake med både jak og kveg. Det finst derfor mange «reine» dyr av begge typar med arvemateriale frå den andre.

Kjelder
Denne artikkelen bygger på «Dzo» frå ,  den 24. juni 2012.

Bakgrunnsstoff
 

Husdyr
Storfe
Ridedyr
KrAZ

Krementschukij Automobilij Zavod (KrAZ, ukrainsk skrift Кременчуцький автомобільний завод) er ein lastebilprodusent i Krementsjuk i Ukraina. KrAZ er spesielt kjent for robuste lastebilar med allhjulsdrift og bilane deira vert ofte nytta av militæret.

Kjelder

Bakgrunnsstoff

Lastebilprodusentar
Ukrainske føretak
Simrishamns kommun

Simrishamn kommune ligg søraust i det svenske länet Skåne län i landskapet Skåne. Simrishamn grensar til Tomelilla, Ystad og Kristianstad. Administrasjonssenteret i kommunen ligg i Simrishamn.

Tettstader
Simrishamn kommune har tretten tettstader.
Folketalet i tabellen er frå 31. desember 2005.

Kyrkjer i Simrishamn 
Kommunen har 25 kyrkjer og kapell, fleire av dei frå 1100-talet.

Kjelder
Denne artikkelen bygger på «Simrishamn kommune» frå ,  den 26. juni 2012.

Bakgrunnsstoff

 
Kommunar i Skåne län
Arvidsjaurs kommun

Arvidsjaur kommune er ein kommune i Norrbottens län i landskapet Lappland i Sverige. Kommunen har grensar mot nabokommunane Arjeplog, Jokkmokk, Älvsbyn, Piteå, Skellefteå, Norsjö, Malå og Sorsele. Administrasjonssenter i kommunen er Arvidsjaur.

Etymologi 
Namnet «Arvidsjaur» har ingenting med mannsnamnet Arvid å gjere, men kjem frå det umesamiske ordet árviesjávrrie, avleidd frå árvies («gåvmild» eller «den som gjev mykje») og jávrrie («sjø»), og syner til fisket i den nærliggande innsjøen med same namn. Aruens jäff var i 1607 namnet på den samebyen der Arvidsjaur kyrkje vart bygd.

Samisk språk 
Samisk har status som offisielt minoritetsspråk i kommunen og Arvidsjaur inngår i forvaltningsområdet for samisk språk i Sverige.

Administrativ historikk 
Sokndanninga i nordlege delar av Sverige var sein; Arvidsjaur sokn vart danna i 1606 ved oppdeling av Piteå sokn. Deretter var det nokre fleire oppdelingar fram til kommunalreformen i 1863, og landskommunen Arvidsjaur vart danna. Kommunen har ikkje blitt slått saman med andre kommunar, men har same grensar som soknet hadde i 1863. Mellom 1895 og 1962 utgjorde Arvidsjaur eit municipalsamhälle.

Geografi 

Arvidsjaur kommune ligg ved Inlandsbanan midt i landskapet Lappland, ca. 110 km sør for Polarsirkelen.

Tettstader 
Arvidsjaur kommune hadde tre tettstader (tätorter) i 2005. I tabellen er folketalet per 31. desember 2005.

Småstader 
Arvidsjaur hadde fire småstader (tätorter) i 2005. I tabellen er folketalet per 31. desember 2005.

Næringsliv 
Næringslivet i kommunen er dominert av skogsindustrien, turistnæring og av offentleg sektor ved mellom anna Arméns jägerbataljon. Det er 420 føretak som opererer i kommunen.

Dessuten testar ein vinterklimaet til franske, italienske og tyske bilar i kommunen.

Samferdsel 

Frå Arvidsjaur lufthamn går det daglege fly til Stockholm. Inlandsbanan går òg gjennom Arvidsjaur. E45 går gjennom kommunen.

Kjelder 
Denne artikkelen bygger på «Arvidsjaur kommune» frå ,  den 27. juni 2012. 
 oppgav desse kjeldene:

Bakgrunnsstoff 
 Offisiell nettstad
 Informasjonsportal for Arvidsjaur 

Kommunar i Norrbottens län
Chono

Chono  var ei innfødd folkegruppe som levde på Eldlandet og på Chiloé-øyane i dagens Chile. Folket er i dag utdøydd.

Levevis 

Chono-mennene jakta på sjødyr, særleg sjøløver, medan kvinnene samla skaldyr og tang. Dei brukte reiskapar som nett, spyd og båtar, og dyrka poteter og andre matplanter. Dei hadde sitt eige språk, som ein trur var ei forgreining av språket kawésqar.

Historie 

Lik dei andre eldlendarane fekk chono-folket eit hardt møte med dei kvite, anten på grunn av nye sjukdommar eller direkte krigføring mot dei innfødde. Det finst kjelder som fortel at det i 1710 samla seg 500 chono-folk rundt ein jesuittisk misjonsstasjon. Etter relativt kort tid forsvann dei att utan å leggja spor att etter seg. I 1875 såg ein kaptein det han meinte var ein familie med chono-folk i farvatnet ved guaitecas-øyane utanfor Chile. Etter dette har ikkje chono-folket vorte nemnt nokon stad, og det er uvisst kva som til slutt skjedde med dei. Kanskje overlevde dei ved å slå seg saman med alakaluf-folket.

Kjelder 

Denne artikkelen byggjer på «Chono people» frå ,  den 28. juni 2012.  
Store Norske Leksikon om Ildlendere, skrive av Henning Siverts, henta inn 2. juli 2012. 
 

Søramerikanske urfolk
Eldlandet